River Phoenix

River Jude Phoenix (født River Jude Bottom 23. august 1970, også kalt «Rio», død 31. oktober 1993) var en Oscar-nominert amerikansk skuespiller og musiker. Hans lovende karriere endte da han døde av en heroin- og kokain-overdose (også kalt «Speedball») i 1993, bare 23 år gammel.

River Jude Bottom ble født i Madras, Oregon, som første barn av John Lee Bottom og Arlyn Sharon Dunetz(endret senere navn til Heart). Foreldrene kalte opp River etter «the River of Life/Livets elv» fra romanen Siddhartha og mellomnavnet Jude kom fra Beatles-hiten Hey Jude.

Da River var liten var familien med i organisasjonen Children of God, men familien forlot organisasjonen da River var syv år. Som liten, måtte River og søskene bidra til å brødfø familien. River holdt små konserter på gata og forsamlingsrom for å tjene penger. River og hans yngre bror, Joaquin Phoenix var driftkraften bak at hele familien ble vegetarianere og holdt seg unna både egg og melkeprodukter. River forble vegetarianer resten av sitt liv, og var opptatt av miljøet og dyrerettigheter som medlem av PETA og holdt ofte foredrag om emner han var opptatt av.

Rivers søsken er også aktive innenfor musikk og skuespill.

 Rain Joan D'Arc Phoenix, kjent som Rain Joan - musiker
 Joaquin Phoenix, også kjent som Leaf Phoenix - skuespiller
 Summer Joy Phoenix, gift med Casey Affleck, to sønner; Indiana August(2004) og Atticus(2008)
 Liberty Mariposa Phoenix, gift Lord, tre barn; Rio Everest(1997), Indigo Orion(1999-2001) og Scarlette Jasmine(2001)

To av Rios nevøer er oppkalt etter ham; Libertys sønn Rio Everest - familiens kallenavn på River var Rio, og Summers sønn Indiana August - Indiana etter Rivers rolle i Indiana Jones og det siste korstog og August etter måneden River var født i.

I tillegg til å være en talentfull skuespiller, hadde River også en talent for musikk. Han både sang, spilte gitar og skrev sanger. River og lillesøsteren Rain spilte sammen i bandet Aleka's Attic sammen med tre venner.

River var kjent som en som holdt seg til sine få venner, noen av de mest kjente er Keanu Reeves, Flea og Martha Plimpton, som han også var i et forhold med en tid.

Phoenix er kanskje mest kjent for sine roller i filmene Sneakers (1992), Indiana Jones og det siste korstog (1989), Running on Empty (1988),  og My Own Private Idaho (1991). Men det store gjennombruddet kom definitivt med rollen som Chris Chambers i kultfilmen Stand By Me (1986).

Filmografi 

 Explorers (1985) - Wolfgang Müller
 Venner for livet (1986) - Chris Chambers
 The Mosquito Coast (1986) - Charlie Fox
 A Night In The Life Of Jimmy Reardon (1988) - Jimmy
 Little Nikita (1988) - Jeff Grant
 Running On Empty (1988) - Danny Pope
 Indiana Jones og det siste korstog (1989) - Den unge Indiana Jones
 I Love You To Death (1990) - Devo Nod
 My Own Private Idaho (1991) - Mike Waters
 Dogfight (1991) - Eddie Birdlace
 Sneakers (1992) - Carl Arbogast
 The Thing Called Love (1993) - James Wright
 Silent Tongue (1994) - Talbot Roe

Referanser

Eksterne lenker 
 

Skuespillere fra USA
Personer fra Jefferson County i Oregon
Fødsler i 1970
Dødsfall i 1993